טרנס סטמפ

טרנס הנרי סטמפ (באנגלית: Terence Henry Stamp; 22 ביולי 1938 – 17 באוגוסט 2025) היה שחקן קולנוע בריטי. סטמפ התגלה באמצע שנות ה-60 ובמשך מספר שנים היה בין השחקנים הבריטים הבולטים של דורו, לצד שחקנים כמייקל קיין ואלברט פיני. בשנים אלו שיחק סטמפ בתפקידים ראשיים ביצירות של גדולי הבמאים האירופים כפדריקו פליני ופייר פאולו פאזוליני. בשנת 1978 קיבלה קריירת המשחק שלו תנופה כאשר שיחק את גנרל זוד, אויבו של סופרמן בסרט "סופרמן 2".

תפקידיו בסרטים "בילי באד", "האספן", "הרפתקאותיה של פריסילה, מלכת המדבר" ו"הקשר האנגלי" זיכו אותו בפרסים.

ביוגרפיה
ראשית חייו
סטמפ נולד וגדל בלונדון, הבכור בין חמישה ילדים. אביו היה קברניט בצי הסוחר. מגיל צעיר שאף סטמפ להיות שחקן. בסוף שנות ה-50 קיבל מלגה ללימודי משחק באקדמיית ובר דאגלס בלונדון.

קריירת משחק
ממוזער|250px|סטמפ בצילומי הסרט "מודסטי בלייז", 1965

בשנת 1962 התגלה על ידי פיטר יוסטינוב וכיכב בסרטו "בילי באד" (1962), על פי ספרו של הרמן מלוויל. תפקיד זה זיכה אותו בהכרה, ובמועמדות לפרס אוסקר, בפרס גלובוס הזהב לשחקן החדש הטוב ביותר, וכן לתשומת לב בין-לאומית.

בתחילת שנות ה-60, שיחק בסרט "האספן" שביים ויליאם ויילר על פי ספרו של ג'ון פאולס, סרט אימה על פקיד בנק אפרורי וביישן, שתחביבו איסוף פרפרים, החוטף צעירה (סמנתה אגר) שכן אינו מסוגל לפתח מערכת יחסים, והוא סבור כי אם יחטוף את הצעירה ויטפל בה היא תתאהב בו. הסרט הצליח וסטמפ זכה בפרס השחקן הטוב ביותר בפסטיבל קאן.

בשנת 1966 שיחק בסרטו של ג'וזף לוסי "מודסטי בלייז", שהיה אחד הניסיונות הראשונים ליצור סרט קולנוע על פי קומיקס. על אף שהסרט לא הצליח, פיתח סטמפ שותפות מקצועית עם המפיק ג'ו ג'אני, והמשיך עמו לשני פרויקטים נוספים, עיבודו של ג'ון שלזינגר לספרו של תומאס הרדי "הרחק מהמון מתהולל" (הסרט נקרא בעברית "הרחק מן ההמון הסוער") (1967), וסרטו הראשון של הבמאי קן לואץ' "Poor Cow" (1967).

בשנת 1968 שיחק סטמפ באיטליה בסרטו של פדריקו פליני "טובי דאמיט" אחת משלוש אפיזודות בסרט "סיפורים מופלאים". סטמפ התגורר באיטליה מספר שנים, ובתקופה זו היה תפקידו הזכור ביותר תפקיד הזר הפלאי החודר לחייה של משפחה מילאנזית מן המעמד הבורגני בסרט תיאורמה של פייר פאולו פזוליני (1968). בעשר השנים שלאחר מכן מיעט סטמפ להופיע בקולנוע.
250px|סטמפ בסרט Divina Creatura, שנת 1975|שמאל|ממוזער

בשנת 1978 גילם את דמותו של גנרל זוד, אחד משלושת הנבלים ואויביו של סופרמן בכוכב קריפטון בסרט סופרמן. הסרט הראשון בסדרת סופרמן התמקד במאבקו של סופרמן נגד לקס לות'ר אותו שיחק ג'ין הקמן, וסטמפ שיחק את תפקיד הנבל המשני. בסרט השני בסדרה, סופרמן 2, (1980) קיבל סטמפ את תפקיד הנבל הראשי, כאשר תאונה קוסמית מביאה את זוד ושני שותפיו לפשע אל כדור הארץ, ומשגילו כי יש להם כוחות על, הם מנסים לשלוט בעולם. במהלך הפקת הסרט הוחלף הבמאי ריצ'רד דונר בבמאי ריצ'רד לסטר. הסרט הצליח, אולם פחות מקודמו. בשנת 2006 יצאה גרסת הבמאי "סופרמן 2: הגרסה של ריצ'רד דונר", עריכה של חומרים שצילם דונר לפני שהוחלף.

בשנות ה-80 שיחק סטמפ בתפקיד משנה בסרט וול סטריט של אוליבר סטון (1987), ובתפקיד בעל האחוזה האמיד החונך את חבורת הצעירים, בסרט "אקדוחנים צעירים" (1988).

בשנת 1992 שיחק בתפקיד הראשי בסרטו של פילאר מירו "בלטנברוס" (Beltenebros) שזכה בפרס דב הכסף בפסטיבל ברלין. סטמפ שיחק קומוניסט ספרדי החוזר לספרד, 20 שנה לאחר מלחמת האזרחים בספרד על מנת לנקום באדם שבגד בו.

בשנת 1994 שיחק סטמפ בסרט "הרפתקאותיה של פריסילה, מלכת המדבר" של הבמאי האוסטרלי סטיבן אליוט, בתפקיד ברנדט, טרנסקסואלית מבוגרת שיוצאת למסע באוטובוס בערבה האוסטרלית. סטמפ מופיע בסרט בקטעי דראג הכוללים ריקוד לצלילי להקת אבבא, ושירים אחרים המזוהים עם דראג כגון I Will Survive. התפקיד הביא לסטמפ מועמדות לפרס באפט"א לקולנוע בקטגוריית השחקן הטוב ביותר בתפקיד ראשי ולפרס גלובוס הזהב בקטגוריית השחקן הראשי הטוב ביותר.

בין תפקידיו הידועים של סטמפ לאחר "פריסילה", היו התפקיד הראשי בסרט "הקשר האנגלי" שביים סטיבן סודרברג בשנת 1999, ותפקיד "הנשיא העליון ואלורום" בסרט מלחמת הכוכבים - פרק 1: אימת הפנטום (1999).

כן שיחק את הבוס המטורף של אשטון קוצ'ר בסרט "הבת של הבוס שלי" (2003), וכיכב לצד אדי מרפי בסרט הפנטזיה הבלשי "הטירה המכושפת" בבימויו של רוב מינקוף.

בשנת 2008 גילם את תפקיד הגנרל לודוויג בק בסרט "מבצע ואלקירי" בכיכוב טום קרוז שעסק בקשר העשרים ביולי.

בשנת 2016 שיחק בדרמה הרומנטית "קציר מר" (Bitter harvest) בתפקיד איוון. בשנת 2017 שיחק במותחן הרומנטי "בית המזימות".

חייו האישיים
סטמפ הוא אחיו הגדול של כריס סטמפ , שהיה בעל קריירה מצליחה כאמרגן, ובין היתר היה מעורב בעלייתם של להקת המי וג'ימי הנדריקס.

בנוסף לקריירת המשחק שלו פיתח סטמפ גם קריירה כסופר. בין היתר פרסם שלושה כרכים של זיכרונותיו, נובלה וספר בישול המספק מתכונים נטולי חלב וחיטה. סטמפ הוא צמחוני מוצהר.

סטמפ השתתף כמדבב במספר משחקי וידאו, ביניהם "Elder Scrolls IV: Oblivion" ו-"Halo 3".

בשנות ה-60 נקשר שמו של סטמפ בשמן של כמה כוכבות קולנוע ידועות, לרבות ג'ולי כריסטי ובריז'יט בארדו.

בשנת 2002, בגיל 63 נישא לאליזבת אורורק, רוקחת אוסטרלית בת 29. בשנת 2008 התגרש הזוג עקב "התנהגותו הבלתי סבירה" של סטמפ.

ב־17 באוגוסט 2025 מת, בגיל 87.

פילמוגרפיה חלקית
 שנה סרט תפקיד במאי/ת / יוצר/ת הערות 1962 בילי באד בילי באד פיטר יוסטינוב פרס גלובוס הזהב לשחקן החדש המצטיין של השנהמועמד לפרס אוסקר לשחקן הטוב ביותרמועמד לפרס באפט"א לקולנוע לשחקן החדש הטוב ביותר Term of Trial מיטצ'ל פיטר גלנוויל 1965 האספן פרדי קלג ויליאם ויילר פרס השחקן הטוב ביותר בפסטיבל קאן 1966 Modesty Blaise וילי גארוין ג'וזף לוסי 1967 Poor Cow דייב פולר קן לואץ' הרחק מן ההמון הסוער סרג'נט פרנסיס (פרנק) טרוי ג'ון שלזינגר1968סיפורים מופלאיםטובי דאמיטפדריקו פליניהאפיזודה "טובי דאמיט" (אחת משלוש) תיאורמה האורח פייר פאולו פאזוליניBlueבלוסילביו נאזרינו 1970 Una stagione all'inferno ארתור רמבו נלו ריסי The Mind of Mr. Soames ג'ון סואמס אלן קוק 1975 Hu-Man טרנס ז'רום לפרוסאז Divina creatura דני די-בנייסקו ג'וזפה פטרוני גריפי 1976 Striptease אלאן חרמן לורנטה 1977 Black-Out אדגר פו פיליפ מורדאק 1978 הגנב מבגדד הווזיר ג'אודור קלייב דונר גרסת טלוויזיה סופרמן גנרל זוד ריצ'רד דונר 1979 פגישות עם אנשים מיוחדים הנסיך לובובדסקי פיטר ברוק 1980 סופרמן 2 גנרל זוד ריצ'רד דונר / ריצ'רד לסטר בשנת 2006 יצאה ב-DVD גרסת במאי של דונר המהווה למעשה סרט שונה לחלוטין. 1981 Misterio en Isla de los Monstruos טסקינר / סקינר חואן פיקר סימון 1982 Morte in Vaticano האפיפיור יוחנן קלמנטוס הראשון מרצ'לו אליפרנדי 1984 The Hit פרקר סטיבן פרירס חבורת הזאבים השטן ניל ג'ורדן 1986Cold War Killers דייוויד אודליויליאם בריין סרט טלוויזיהמשפט הנשרים ויקטור טאפט איוואן רייטמן Link ד"ר סטיבן פיליפ ריצ'רד פרנקלין Hud אדוארד האמן וויבקה לקרברג 1987 הסיציליאני הנסיך בורסה מייקל צ'ימינו וול סטריט סיר לארי ויילדמן אוליבר סטון 1988 אקדוחנים צעירים ג'ון טונסטל כריסטופר קיין חקירה בעיר זרה ויליאם הארקורט גרהם בייקר 1990 Genuine Risk פול הלוורט קורט ווס 1991 Beltenebros דארמן פילאר מירו הסרט זכה בפרס דב הכסף בפסטיבל ברלין 1993 שודדת על עקבים ג'ון שמידט ראסל מולקהי 1994 הרפתקאותיה של פריסילה, מלכת המדבר ברנדט סטיבן אליוט זוכה פרס פסטיבל הקולנוע הבין-לאומי של סיאטל לשחקן הטוב ביותרמועמד לפרס מוסד הקולנוע האוסטרלי לשחקן הטוב ביותרמועמד לפרס באפט"א לשחקן הטוב ביותר בתפקיד ראשימועמד לפרס גלובוס הזהב לשחקן הראשי הטוב ביותר 1996 Tiré à part אדוארד לם ברנרד ראפ 1997 Love Walked In פרד מור חואן חוסה קמפנלה Bliss בלתזר לאנס יאנג 1999 הקשר האנגלי וילסון סטיבן סודרברג פרס סטלייט לשחקן הטוב ביותרמועמד לפרס אינדפנדנט ספיריט לשחקן הטוב ביותר.מועמד לפרס המבקרים בלאס וגאס כשחקן הטוב ביותר. מלחמת הכוכבים - פרק 1: אימת הפנטום הנשיא העליון ואלורום ג'ורג' לוקאס שחק אותה סטאר טרי סטריקטר פרנק אוז Kiss the Sky קוזן רוברט יאנג 2000 כוכב אדום ד"ר באד שנטילס אנטוני הופמן 2001 Revelation מגנוס מרטל סטיוארט אורבן2003 הבת של הבוס שלי ג'ק טיילורדייוויד צוקר The Kiss פיליפ נודה גורמן בשאר הטירה המכושפת ראמסלי רוב מינקוף 2004 אתה מת סמואל פיש צ'רלי סטדלר 2005 אלקטרה סטיק רוב באומן These Foolish Things בייקר ג'וליה טיילור-סטנלי 2007September Dawn בריגהאם יאנג כריסטופר קיין 2008 מבוקש בקוורסקי טימור בקממבטוב Flowers and Weeds מספר הסיפורים טנק סייד שחק אותה סמארט זיגפריד פיטר סגל יס מן טרנס באנדלי פייטון ריד מבצע ואלקירי לודוויג בק בריאן סינגר2016 המעון של מיס פרגרין לילדים משונים אברהם פורטמן טים ברטון2017Bitter Harvestאיווןג'ורג' מנדלוק בית המזימות מפקח ראשי טוורנר ז'יל פאקה ברנר 2019 תעלומת רצח מלקולם קווינס קייל נואצ'ק2020חומריו האפליםג'יאקומו פאראדיזיג'יין טריינטר 2021אתמול בלילה בסוהוג'קאדגר רייט

 הצגות תיאטרון 
שניםשםתפקידתיאטרון1959סאמי ויטאקרUK Tour1960צ'ארליתיאטרון וודוויל, וסט אנד1964–1965אלפי!אלפיתיאטרון מורוסקו, ברודוויי1978דרקולההרוזן דרקולהתיאטרון שפטסברי, וסט אנד1979האישה מן היםזרתיאטרון ראונדהאוס, וסט אנד

 קישורים חיצוניים 






 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה בריטים
קטגוריה:צמחונים בריטים
קטגוריה:זוכי פרס גלובוס הזהב: קולנוע: כוכב השנה
קטגוריה:בריטים שנולדו ב-1938
קטגוריה:בריטים שנפטרו ב-2025